“กทม.” เพิ่ม 5 ด่านตรวจ รวม 12 จุด สกรีนเข้มปชช.เข้าเมือง สกัด “โควิด-19”
“กทม.” เพิ่ม 5 ด่านตรวจ รวม 12 จุด สกรีนเข้มประชาชนเดินทางเข้าเมือง สกัด “โควิด-19”
“กทม.” เพิ่ม 5 ด่านตรวจ รวม 12 จุด สกรีนเข้มประชาชนเดินทางเข้าเมือง สกัด “โควิด-19”
27 มี.ค. 2563

ผู้สื่อข่าวรายงานว่า พล.ต.ท.ปิยะ อุทาโย โฆษกสำนักงานตำรวจแห่งชาติ (สตช.) กล่าวในการแถลงที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ว่า ภายหลัง พ.ร.ก.การบริหารราชการในสถานการณ์ฉุกเฉิน มีผลบังคับใช้ตั้งแต่วานนี้ (26 มี.ค.63) ขณะนี้มีการตั้งจุดตรวจจุดสกัดทั่วประเทศแล้ว 357 จุด
โดยในส่วนของกรุงเทพมหานคร (กทม.) หลังจากที่เมื่อวานนี้ได้มีการตั้งจุดตรวจจุดสกัดจำนวน 7 จุด ในพื้นที่รอยต่อระหว่างกองบัญชาการตำรวจนครบาล และตำรวจภูธรจังหวัด รอบพื้นที่กรุงเทพมหานคร ได้แก่ ถนนแจ้งวัฒนะ บริเวณสะพานข้ามแยกคลองประปา , ถนนสุวินทวงศ์ ฝั่งขาเข้า กทม. บริเวณใต้ทางด่วนมหานคร , ถนนคู่ขนานกาญจนาภิเษก ซอย 39 , หน้าปั๊มเอสโซ่ ถนนสุขุมวิท บริเวณ BTS แบริ่ง , ถนนราชพฤกษ์ บริเวณหน้าศูนย์โตโยต้า พื้นที่ตลิ่งชัน , ถนนสุขสวัสดิ์ ฝั่งขาเข้า ใต้สะพานภูมิพล , หน้าปั๊ม ปตท. ถนนพระราม 2 ซอยพระราม 2 ซอย 92
ล่าสุดวันนี้ (27 มี.ค.) มีการเพิ่มจุดตรวจอีก 5 จุด รวมเป็น 12 จุด โดยทั้ง 5 จุดที่เพิ่มขึ้นใหม่ มีดังนี้
1.จุดถนนเพชรเกษม รอยต่อนครปฐม
2.จุดถนนบางนาตราด รอยต่อสมุทรปราการ
3.จุดยกระดับทางด่วนบูรพาวิถี
4.จุดถนนวิภาวดีรังสิต บริเวณอนุสรณ์สถานแห่งชาติ
5.จุดยกระดับด่านดอนเมืองโทลเวย์

ส่วนกรณีที่มีกระแสข่าวที่ส่งต่อกันในโลกโซเชียลว่า หากผ่านด่านตรวจแล้วไม่ใส่หน้ากากอนามัยจะถูกจับปรับ 200 บาทนั้น พล.ต.ท.ปิยะ ยืนยันว่าเป็นข่าวปลอม ไม่ใช่ความจริง